Funeral (אלבום)

Funeral (תרגום לעברית: הלוויה) הוא אלבומם הראשון באורך מלא של ארקייד פייר, ששוחרר ב-14 בספטמבר 2004 בצפון אמריקה דרך Merge וב-28 בפברואר 2005 באירופה דרך Rough Trade. שם האלבום ניתן לו בשל כך שמספר חברים בלהקה איבדו מבני ובנות משפחתם בסמוך לתקופת יצירת האלבום: סבתה של רז'ין נפטרה ביוני 2003, סבם של וין וויליאם באטלר נפטר בפברואר 2004 ודודתו של ריצ'רד ריד פרי נפטרה בפברואר 2004. האלבום היה מועמד לפרס גראמי בשנת 2005 עבור האלבום האלטרנטיבי הטוב של השנה. הוא זכה לביקורות נלהבות וחמות בכל העולם והופיע בפסגת רשימות סיכום שנה של מבקרים רבים כמו גם במקום הראשון ברשימות סיכום העשור של מבקרים רבים. לפי אתר הביקורות Metacritic, לאלבום יש את מס' ההופעות השני בגודלו בעשרת הראשונים של רשימות סיכום עשור. כשהאלבום היחיד שמקדים אותו בקריטריון זה הוא Kid A של רדיוהד. הקלטות ראשוניות לאלבום בוצעו במהלך שבוע באוגוסט 2003 באולפני Hotel2Tango במונטריאול, קוויבק, ההקלטה הושלמה מאוחר יותר באותה שנה תוך שימוש באמצעים אנלוגיים בלבד. האלבום עוסק בהתמודדות עם זמניות החיים והיותנו בני תמותה, בין השאר בהתמודדות עם אובדן אדם קרוב אך עושה זאת תוך ניחום וחיזוק ונטיעת תקווה. הפתיח מתוך חוברת האלבום: Members fled from Texas and Ontario at young ages and joined with local youth, making home in Montreal, Quebec, Canada. Somehow they survived the first terrible winters, and in AUgust 2003 at the Dusty Hotel 2 Tango they made some preliminary recordings for a new album. Partially due to the intense heat, two of them married each other. This time the sun was short lived however, and soon the terrible winter of 2004 was upon them. To keep warm they recorded the remaining nine tracks' at the Hotel and in Win and Regine's apartment... When family members kept dying they realized that they should call their record "Funeral",noting the irony of their first full length recording bearing a name with such closure. — Funeral booklet הפתיח בחוברת האלבום מתאר בקצרה את ההקלטה של האלבום והנסיבות שהובילו לשם האלבום שנבחר. העטיפה עוצבה בידי Tracy Maurice. חוברת האלבום מעוצבת כתוכנייה של הלוויה. Funeral זכה לקבל מהמבקרים פה אחד של שבחים והפך מיד קלאסיקה מודרנית. באתר הביקורות Metacritic, שמחלק ציון משוקלל מבוסס על ציונים שניתנים ממבקרים שונים, האלבום קיבל את הציון הממוצע 90, מבוסס על 33 ביקורות. מבקר המוזיקה של Allmusic, ג'יימס כריסטופר מונגר, העניק לאלבום דירוג של חמישה כוכבים (מתוך חמישה). הוא תיאר את האלבום כאמיץ ומעצים. Pitchfork נתנו לאלבום ציון 9.7 מתוך 10, דבר שהעמידו במקום השני ברשימת 200 האלבומים הטובים של העשור הראשון של שנות ה-2000, מיד אחרי, Kid A של רדיוהד. Drowned in Sound שיבחו כשמבקרם כינה את האלבום מחזק, וממלא בתקווה ובאופוריה גם יחד, מספר את כל מה שיש לספר על מוות ועושה זאת בעשרה שירים. Tiny Mix Tapes נתנו חמישה כוכבים ומבקרם כתב על האלבום שהוא כמו משהו שלא שמעתם מעודכם ועדין מאוד מוכר. אורלי נקלר מקול הקמפוס ציינה את האלבום ברשימת סיכום העשור שלה וכתבה עליו: "'הלוויה' של ארקייד פייר מצליחה למצות בחבילה אחת כמעט את כל הרגשות שהמוות אוצר בחובו: עצב, אובדן, אבל, טקסיות, השלמה והתפכחות. השמחה כבר מגיעה אחר כך." מגזין NME, דירג את האלבום במקום ה-88 ברשימת "500 האלבומים הטובים ביותר בכל הזמנים של NME". מגזין הרולינג סטון דירגו את האלבום במקום ה-500 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. מגזין Spin כלל את האלבום במקום ה-85 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019. מידע על האלבום Funeral באתר MusicBrainz מידע על האלבום Funeral באתר AllMusic האלבום Funeral באתר Discogs האלבום Funeral באתר ספוטיפיי האלבום Funeral באתר דיזר האלבום Funeral באתר אפל מיוזיק האלבום Funeral באתר טיידל האלבום Funeral באתר יוטיוב ביקורתו של דייוויד מור ב-פיצ'פורק על האלבום ציון האלבום וביקורות באתר metacritic http://www.metacritic.com/music/funeral/the-arcade-fire http://drownedinsound.com/releases/2983/reviews/11169 http://www.metacritic.com/music/funeral/critic-reviews?sort-by=publication http://www.metacritic.com/music/funeral/the-arcade-fire http://www.robertchristgau.com/get_artist.php?name=The+Arcade+Fire www.rollingstone.com/music/albumreviews/funeral-20041209 http://www.tinymixtapes.com/music-review/arcade-fire-funeral http://www.yosmusic.com/article.asp?id=1828&xyz=100 ביקורתו של ג'יימס כריסטופר מונגר באתר allmusic ביקורתו של ג'יזס צ'יגלי באתר Drowned in Sound ביקורת באתר Tiny Mix Tapes סיכום העשור של אורלי נקלר מקול הקמפוס באתר nrg, באתר nrg The 500 Greatest Albums Of All Time: 100-1 - NME, web.archive.org, ‏2019-05-02 Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית)